Dumbo

Dumbo on vuonna 1941 valmistunut Disneyn animaatioelokuva. Elokuva perustuu Harold Pearlin ja Helen Aberson Pearlin kirjakäärön muodossa julkaistuun satukirjaan. Dumbo on myös sovitettu sarjakuvaksi: Al Hubbardin piirtämä sarjakuva ilmestyi Suomessakin Aku Ankka -lehden erikoisnumerona. Dumbo sai Suomen-ensi-iltansa vasta vuonna 1948. Elokuva julkaistiin Suomessa Blu-ray- versiona maaliskuussa 2010. The New York Timesin kriitikot valitsivat Dumbon vuonna 2004 yhdeksi kaikkien aikojen tuhannesta parhaasta elokuvasta maailmassa. ==Juoni== Dumbo on pieni norsunpoikanen, joka syntyy suureen sirkukseen. Kaikki kiusaavat häntä hänen suurien korviensa takia. Timotei- niminen hiiri asettuu Dumbon puolelle ja opettaa hänelle kaikki sirkukseen liittyvät temput. Timotei sanoo, että Dumbosta tulee vielä tähti. Niin tapahtuu ja kiusaaminenkin loppuu, kun käy ilmi, että Dumbo osaa lentää. == Rooleissa == Alkuperäinen ääni Suomenkielinen ääni Hahmo Edward Brophy Matti Olavi Ranin Timotei Herman Bing Seppo Pääkkönen Sirkustirehtööri Sterling Holloway (puhe) Thurl Ravensscroft (laulu) Tom Pöysti herra Haikara Verna Felton, Dorothy Scott, Noreen Gamill ja Sarah Selby Maija-Liisa Peuhu, Terhi Panula, Liisa Paatso ja Titta Jokinen muut norsut Cliff Edwards Veeti Kallio varikset Keikari Nick Stewart Jarkko Tamminen Kakkula James Baskett Sasu Moilanen Sasu Jim Carmichael Sami Saari Heinähattu Hall Johnson ? (elokuvan lopputeksteissä "Veeti & The Velvets") Pastori Malcom Hutton Jarkko Tamminen Skinny Margaret Wright Markus Degerman Ukko-Pekka John McLeish Pekka Lehtosaari kertoja \- Veikko Honkanen uutisotsikkojen kertoja Dumbolla ei ole ääninäyttelijää, koska hän ei puhu elokuvassa lainkaan. Elokuva dubattiin suomeksi ensimmäisen kerran vuonna 1997 videojulkaisua varten. Suomenkielisen version käänsi ja ohjasi Pekka Lehtosaari. Dubbaus tehtiin Tuotantotalo Wernellä.Kenneth Sundberg: Disney Suomeksi Viitattu 21.9.2016. Suomenkielisessä kuorossa ovat Ulla Hakola-Renko, Leena Liimatainen, Päivi Granström, Päivi Hilska, Topi Lehtipuu, Matti Holi, Markus Bäckman ja Markku Pihlaja. == Tarinan alkuperä == Pearlin opettajapariskunta loi Dumbo-tarinan alun perin uudelle Roll-A-Book- laitteelle, jossa käärön muotoinen kirja asetettiin lukulaitteeseen, joka näytti kääröstä kuvan kerrallaan kun sen vivusta kierrettiin. Disney-yhtiö kiinnostui heti tarinasta, joka on muunnelma H. C. Andersenin Ruma ankanpoikanen -sadusta. Nimi Dumbo oli muunnelma P. T. Barnumin sirkuksen tunnetuksi tekemästä jättimäisestä afrikannorsusta Jumbosta, jonka nimi on sittemmin tullut kuvaamaan kaikkea suurta. Dumbo viittaa englannin kielen sanaan dumb eli tyhmä. == Elokuvan laulut == *Herra Haikara (Look out for Mr. Stork) *Ukko pekka (Casey Junior) *Töitä paiskii duunarit (Song of the roustabouts) *Rakkaimpain (Baby mine) *Pellejen laulu (The clown song) *Norsu vaaleanpunainen (Pink elephants on parade) *Kun norsun mä lentävän nään (When I See an elephant fly) *Kun norsun mä lentävän nään (finaali). ==Lähteet== Luokka:Disneyn animaatioelokuvat Luokka:Vuoden 1941 yhdysvaltalaiset elokuvat Luokka:Parhaan musiikin Oscar-palkinnon saaneet elokuvat Luokka:Elokuvat eläimistä Luokka:Sirkuselokuvat Luokka:Ben Sharpsteenin ohjaamat elokuvat Luokka:Kuvitteelliset norsut Luokka:Seulonnan keskeiset artikkelit